Case ID: 1179184
Sentence 0: İddia tələbi onunla əsaslandırılmışdır ki, iddiaçı Azərbaycan Respublikası Dövlət Gömrük Komitəsinin xx.xx.1995-ci il tarixli, 581 №li əmri ilə Tovuz rayon Gömrük İdarəsində böyük inspektor vəzifəsinə təyin olunmuşdur, xx.xx.2016-cı il tarixli, 100/149Ş saylı əmri ilə “Gömrük orqanlarında xidmət haqqında əsasnamə”nin 120-ci maddəsinin 2ci bəndinə əsasən yaş həddinə çatdığına görə xidmətinə xitam verilmişdir və həmin tarixdə də iddiaçı pensiyaya çıxmışdır.İddiaçı pensiyaya çıxarkən onun pensiyası “Azərbaycan Respublikasının Dövlət Gömrük Komitəsi əməkdaşlarınn sosial müdafiəsinin gücləndirilməsi, gömrük işi sahəsində prosedurların sadələşdirilməsi və şəffaflığın artırılması ilə əlaqədar bəzi tədbirlər haqqında” Azərbaycan Respublikası Prezidentinin xx.xx.2011-ci il tarixli, 388 №li Fərmanı ilə Azərbaycan Respublikası gömrük sisteminin büdcədənkənar inkişaf fonduna daxil olan vəsaitin 25 faizinin Azərbaycan Respublikası Dövlət Gömrük Komitəsinin xüsusi rütbəsi olan əməkdaşlarının və mülki işçilərinin aylıq vəzifə maaşlarına əlavənin verilməsi üçün istifadə olunması müddəalarına əsasən Azərbaycan Respublikası DGK-nın Dövlət Sosial Müdafiə Fonduna göndərdiyi “Məlumat vərəqəsində” nəzərə alınmışdır.